En borger i Strandby ved Frederikshavn så lørdag formiddag en indbrudstyv bryde ind i sin nabos hus. Nu efterlyser Nordjyllands Politi indbrudstyven.

Lørdag formiddag klokken 09.35 opdagede en vaks borger i Strandby ved Frederikshavn at en indbrudstyv var igang med at bryde ind i hans nabos hus på Niels Tvillingsvej. Naboen så indbrudstyven stå på stedet med en skruetrækker inden han stak af fra stedet. Inden da havde borgere i Strandby observeret en person, der passer på tyvens signalement køre rundt på en knallert på havnen i Strandby. Indbrudstyven beskrives som en mand med skægstubbe. Han er mørk i huden og taler gebrokkent dansk. Han var iført sort jakke og sorte bukser og havde en grå full face styrthjelm "ovenpå" hovedet. Nordjyllands Politi hører på telefon 114 gerne fra personer, der har kendskab til tyvens færden eller identitet.